E 1960 e tilojas Ballard hag e familh da Shepperton , e diavaez Londrez . Dre ma soñje n ' en doa ket amzer a - walc ' h evit skrivañ e chomas a - sav gant e vicher a - benn en em ouestlañ d ' ar skrivañ nemetken . E romant kentañ , The Wind from Nowhere e ditl , a skrivas dindan pemzektez , hag embannet e voe e miz Genver 1962 . Dilezel a reas neuze e labour e Chemistry and Industry , hag azalek ar mare - se e skrivas diehan . Diwezhatoc ' h er memes bloavezh e voe embannet e eil romant , The Drowned World e ditl , ha gant ar romant - se e voe renket Ballard el luskad anvet « luskad nevez » ( saozneg : New Wave ) . Dastumadegoù danevelloù savet gantañ a voe embannet , ha skrivañ a reas muioc ' h - mui . Gant oberennoù evel The Terminal Beach e tiskouezas ivez e oa gouest da ledanaat tachenn voutin ar skiant - faltazi .